|  |
| --- |
| **https://lh4.googleusercontent.com/tKQqPI4gwpwwbHz-ohHrPhyOBpdHTwiO11Nta5VnW6Cw6uHOhaWEXBmULTtPll3PFJHj5wlTyyvxr9lJG8sHdwSLq8HSMghcY1axNmCH6CHo4Nd4GjHu3y5BYnIO6vfMnCvuEGCin8rfWAxq2g** |

|  |  |  |
| --- | --- | --- |
| **Контакти:** | Анна Лозанова  0889 904 805 [anna.lozanova@mdlz.com](mailto:anna.lozanova@mdlz.com) |  |

**Монделийз Интернешънъл разширява програмата за устойчив добив на пшеница в Европа**

* **След бисквитите *Lu* във Франция логото на програмата „Хармони“ (Harmony) ще се появява и на опаковките на *belVita* и *Barni* в европейските пазари**
* **За първи път тази година в Унгария е засята пшеница по програмата**

Юни 2019 – Монделийз Интернешънъл разширява въздействието на програмата за устойчиво отглеждане на пшеница - „Хармони“ (Harmony), като съвсем скоро към семейството й ще присъединят глобални брандове като *BelVita* и Barni. Със старта на лятото на европейския пазар част от продуктите на Монделийз ще започнат да носят логото на програмата за първи път. Днес в програмата са включени 1700 фермери, 13 мелници и 21 земеделски кооперации в Белгия, Чехия, Франция, Италия, Полша и Испания. Тази година в Унгария за първи път беше засята пшеница по програмата. Тези стъпки доближават Монделийз Интернешънъл до поставената цел - до 2022 г. 100% от марките бисквити на компанията в Европа да са произведени с пшеница от устойчиво земеделие и в съответствие с ангажиментите на програмата.

„*Като един от водещите производители на бисквити в света, ние сме си поставили за цел да гарантираме, че пшеницата, която използваме за производството на нашите продукти, е отгледана отговорно и по устойчив начин. Чрез „Хармони“ ние променяме начина, по който се отглежда и събира реколтата от пшеница в Европа. За нас е важно да предложим на консуматорите висококачествени продукти, съставени от суровини, които се отглеждат по правилен начин*”, казва Светла Лесова, изпълнителен директор на Монделийз България.

С разширяването на програмата, годишното производство на пшеница, отглеждана в устойчиви условия, се очаква да се увеличи до над 280 000 тона до 2022 г. Понастоящем програмата покрива 60% от марките бисквити на компанията в Европа.

Принципът на „Хармони“ е пшеницата да се отглежда в съответствие с принципите на устойчивото земеделие от местни производители, които са базирани в близост до заводите на Монделийз Интернешънъл за производство на бисквити. Земеделските производители получават специална дотация, като гарантират, че следват добрите земеделски практики, заложени в програмата, и така отглеждат пшеницата по един устойчив начин – чрез намаляване на използването на пестициди и торове, опазване на водата и почвата, намаляване на въглеродните емисии.

Принципите на „Хармони“ съдържат и специфични изисквания за повишаване и запазване на биологичното разнообразие. Фермерите на „Хармони“ трябва да отделят 3% от своите полета за засаждането на цветя или живи плетове, които да привличат и хранят пчелите и пеперудите. Екологичните полета осигуряват също и подходяща среда и храна за насекоми, които са ключови в борбата с паразитите. Присъствието на подобни насекоми намалява нуждата от употребата на пестициди в земеделието. Колкото е по-голямо биоразнообразието, толкова е по-силна и по-устойчива околната среда. Всяка година партньори - външни одитори провеждат редица проверки, с които се следи дали земеделските производители спазват изискванията, заложени в хартата на програмата.

“Хармони” е европейската програма на Монделийз Интернешънъл за устойчиво земеделие при отглеждането на пшеница. Създадена е във Франция през 2008 г., програмата е призната за водеща в създаването на източници на пшеница, гарантиращи пълна прозрачност и опазване на местното биоразнообразие.

**Програма „Хармони“ (Harmony) в цифри:**

* 1 700 фермери в Европа
* 39 000 хектара пшеница е засята в Европа през 2017 г.
* 177 000 тона пшеница се събират годишно
* 1 026 хектара цветя са отгледани около полетата на Harmony
* -20% от фитосанитарните продукти са използвани между 2009 г. и 2017 г. в земите, част от програмата
* 75% от бисквитите, продавани в Западна Европа, съдържат пшеница Harmony или 60% за целия ЕС

**Хартата на „Хармони“ обединява добри практики за устойчиво земеделие, за да:**

* свеже до минимум на употребата на пестициди и торове, по-специално чрез:
* строг подбор на пшенични семена, за да се гарантира качеството на нашите бисквити
* препоръки относно сеитбата и грижата за почвата
* целенасочено и навременно лечение
* всяко лечение е регистрирано и обосновано
* намали въглеродните емисии, по-специално чрез намаляване на използването на торове
* защити водните ресурси
* защити и насърчи местното биоразнообразие

**Повече информация на български за програмата „Хармони“ (Harmony) можете да намерите на следния уебсайт:**

* <https://harmony.info/bg-bg>

**За Монделийз Интернешънъл:**

Монделийз Интернешънъл (регистрирана на NASDAQ: MDLZ) дава възможност на хората да хапват правилно в повече от 150 държави в целия свят. С нетни приходи от приблизително 26 милиарда долара през 2018, Монделийз управлява бъдещето на леките закуски с емблематични глобални и местни марки като бисквити Oreo, belVita и LU; шоколадите Cadbury Dairy Milk, Milka и Toblerone; бонбоните Sour Patch Kids и дъвките Halls и Trident. Компанията е горд член на Standard and Poor’s 500, NASDAQ 100 и Dow Jones индекс за устойчивост. Посетете: [www.mondelezinternational.com](http://www.mondelezinternational.com) или следвайте компанията в Twitter: [www.twitter.com/MDLZ](http://www.twitter.com/MDLZ).

Българското дружество е част от структурата на Монделийз Интернешънъл за Централна Европа, заедно с още 17 други страни от региона. Монделийз България е създадена при закупуването на шоколадовия завод в гр. Своге през 1993 г., където се произвеждат любимите шоколади Milka, както и местни търговски марки сладки изделия като „Млечен“, "Морени", "Своге", "Сезони" и др. Заетите в производството и администрацията са над 850 души.

